حرفن تُہندٮ۪ن زوٗ قۅربان میۍ کور شکھ بٕے چھس نادان حضرت تہندٮ۪ن وعدن شکھ؟ حضرت کیا چھِو فرماوان کمۍ دوپ تۅہہ روس کھسہ افتاب قٲیم ہیکہ روٗزتھ اسمان کمۍ دوپ تہندس سایس تل مۅنگرس کیاکر سٕہہ نۅقصان تہندٮ۪ن سۅخنن ہند شیہجار ہارن روٹ ماگک انمان میۍ دژ تہندٮ۪ن نازن تن بٕے چھس نٔجدک مجنوٗن خان تہنزے ذکرا دۅہ کیو راتھ کٔمۍ پٔر گیتا کٔمۍ فرقان تہندی لولن دژنم زٮ۪و میے نتہ حرفن ہنز چھنہ زان بتہ میونڈ سہ تہ تہندے خٲراتھ اور زوٗ سہ تہ تہندے احسان آسن نہ آسن میون تمام مۅخصر بوٗزو تہندے دان اسہ چھا تٔہذیبچ کان٘ہہ بۅے أسۍ حض ازلی نا انسان گۅڈ کتھ وچھہ تۅہہ رویس کن سونُے غم چھو لیدراوان ینِہ حض کان٘ہہ دِیہ میۍ گردن بہ تہ چھس تۅہہ کن سر نومران تہندس شانس منز یم شعر لیٖکھم شٲعر ٲسۍ بوزان ’’عازمؔ اعلا مدحت خان بیتش شاہاں را اوراد شعرش یاراں را برہان وچھ کتھ وقتس باگنۍ آو ملک الشعرا شُبہ ہے جان ‘‘